Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Томислав Цветковски со службена легитемација број 28-0004 и Нена Велковска со службена легитимација број 28-0021, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на ул. Стеван Апостолоски број 17 ,Прилеп, застапуван од Директорот Тање Тренкоска Алексоска и со Записник ИП1 број 16- 81 од 06.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број) 104/19, 146/19, 275/19, 302/2020, 311/2020, 163/2021, 99/2022, 236/2022,65/2023) го донесе следното

**Р Е Ш Е Н И Е**

Се наредува на Тање Тренкоска Алексоска В.Д Директор на ЈУ Меѓуопштински Центар за социјална работа Прилеп (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за правда за децата, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Во разговорот и работата со детето во ризик и родителот да учествува целиот стручен тим составен од педагог, социјален работник, психолог и дипломиран правник, и да се изготвува целосно службената документација во согласност со член 25 став 2 од Законот за правда за децата и член 281 од Законот за социјалната заштита.

**Рокот за извршување на изречената инспекциска мерка изнесува 30 дена од приемот на решението**

2. Центарот, односно стручниот тим кога изготвува План со мерки и активности за индивидуална работа со детето и родителот, истиот да се потпишува од целиот стручен тим во согласност со член 27 став 1 од Законот за правда за децата и член 28 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа (,,Службен весник на РМ,, бр.19/2024).

**Рокот за извршување на изречената инспекциска мерка изнесува 30 дена од приемот на решението**

3. Центарот да ги запознава родителите односно старателите со Планот со мерки и активности за индивидуална работа со детето и родителот, најмалку еднаш месечно да се состанува со родителот односно старателот заради негово активно учество во спроведување на мерките на помош и заштита и доколку е потребно да дава предупредување за натамошни последици од несоработување со Центарот, во согласност со член 28 став 2 од Законот за правда за децата.

**Рокот за извршување на изречената инспекциска мерка изнесува 30 дена од приемот на решението**

**4.** Центарот кога има сознанија за вклученоста на училиштето или друга институција во која детето е згрижено, да остварува меѓусебна соработка со институциите и да бара известување од институциите за однесувањето на детето и за сите околности што според закон се сметаат за состојба во ризик во согласност со член 24 став 4 од Законот за правда за заштита за децата.

**Рокот за извршување на изречената инспекциска мерка изнесува 30 дена од приемот на решението**

5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита преку инспекторите за социјална заштита Томислав Цветковски со службена легитемација број 28-0004 и Нена Велковска со службена легитимација број 28-0021**,** извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Прилеп со седиште на на ул.,, Стеван Апостолоски број 17 Прилеп, застапуван од Директорот Тање Тренкоска Алексоска и со Записник ИП1 број 16- 81 од 06.03.2024 година ја утврдија фактичката состојба каде се констатирани недостатоци и неправилности во предметот на дете во ризик Н.Н. по поднесена иницијатива за вонреден инспекциски надзор под број ИП1 16-81 од 05.03.2024 година

Фактичката состојба е утврдена врз основа на увид во Регистарот за примени известувања за деца и малолетници во ризик и во списите во предметот на Н.Н кој се води во Центарот.

Согласно член 338 од Законот се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-81 од 13.03.2024 година .

**Инспектори за социјална заштита:**

**Томислав Цветковски**

**Нена Велковска**